b'\n_START_ARTICLE_\nS-L-M\n_START_SECTION_\nSalam "Aman"\n_START_PARAGRAPH_\nPerkataan Arab Sal\xc4\x81m (\xd8\xb3\xd9\x8e\xd9\x84\xd8\xa7\xd9\x8e\xd9\x85\xd9\x8c), Malta Sliem, Ibrani Shalom (\xd7\xa9\xd6\xb8\xd7\x81\xd7\x9c\xd7\x95\xd6\xb9\xd7\x9d), Ge\'ez sal\xc4\x81m (\xe1\x88\xb0\xe1\x88\x8b\xe1\x88\x9d), Suryani \xc5\xa1lama (\xdc\xab\xdc\xa0\xdc\xa1\xdc\x90) adalah kata seasal Semitik untuk "aman" atau "sejahtera", berpunca daripada Proto-Semitik *\xc5\xa1al\xc4\x81m-._NEWLINE_Salam bagi orang-orang Mukmin Muslim disebut sebagai Salam At-Tahiyyah; iaitu bermaksud "mendoakan keselamatan dan keamanan"._NEWLINE_Contoh dalil Al-Quran mengenai Salam At-Tahiyyah adalah;_NEWLINE_\xd8\xb3\xd9\x8e\xd9\x84\xd9\x8e\xd9\x80\xd9\xb0\xd9\x85\xd9\x8c\xdb\xac \xd9\x82\xd9\x8e\xd9\x88\xdb\xa1\xd9\x84\xd8\xa7\xd9\x8b\xdb\xac \xd9\x85\xd9\x90\xd9\x91\xd9\x86 \xd8\xb1\xd9\x8e\xd9\x91\xd8\xa8\xd9\x8d\xd9\x91\xdb\xac \xd8\xb1\xd9\x8e\xd9\x91\xd8\xad\xd9\x90\xd9\x8a\xd9\x85\xd9\x8d\xdb\xac_NEWLINE_Salam sejahtera dari Tuhan Yang Maha Mengasihani. (Surah YaaSin 36:58)_NEWLINE_\xd9\x88\xd9\x8e\xd8\xa5\xd9\x90\xd8\xb0\xd9\x8e\xd8\xa7 \xd8\xad\xd9\x8f\xd9\x8a\xd9\x90\xd9\x91\xd9\x8a\xd8\xaa\xd9\x8f\xd9\x85 \xd8\xa8\xd9\x90\xd8\xaa\xd9\x8e\xd8\xad\xd9\x90\xd9\x8a\xd9\x8e\xd9\x91\xd8\xa9\xd9\x8d\xdb\xac \xd9\x81\xd9\x8e\xd8\xad\xd9\x8e\xd9\x8a\xd9\x8f\xd9\x91\xd9\x88\xd8\xa7\xd9\x92 \xd8\xa8\xd9\x90\xd8\xa3\xd9\x8e\xd8\xad\xdb\xa1\xd8\xb3\xd9\x8e\xd9\x86\xd9\x8e \xd9\x85\xd9\x90\xd9\x86\xdb\xa1\xdb\x81\xd9\x8e\xd8\xa2 \xd8\xa3\xd9\x8e\xd9\x88\xdb\xa1 \xd8\xb1\xd9\x8f\xd8\xaf\xd9\x8f\xd9\x91\xd9\x88\xd9\x87\xd9\x8e\xd8\xa2\xe2\x80\x8c\xdb\x97 \xd8\xa5\xd9\x90\xd9\x86\xd9\x8e\xd9\x91 \xd9\xb1\xd9\x84\xd9\x84\xd9\x8e\xd9\x91\xd9\x87\xd9\x8e \xd9\x83\xd9\x8e\xd8\xa7\xd9\x86\xd9\x8e \xd8\xb9\xd9\x8e\xd9\x84\xd9\x8e\xd9\x89\xd9\xb0 \xd9\x83\xd9\x8f\xd9\x84\xd9\x90\xd9\x91 \xd8\xb4\xd9\x8e\xd9\x89\xdb\xa1\xd8\xa1\xd9\x8d \xd8\xad\xd9\x8e\xd8\xb3\xd9\x90\xd9\x8a\xd8\xa8\xd9\x8b\xd8\xa7_NEWLINE_Dan apabila kamu diberikan penghormatan dengan sesuatu ucapan hormat (seperti memberi salam), maka balaslah penghormatan itu dengan yang lebih baik daripadanya, atau balaslah dia (dengan cara yang sama). Sesungguhnya Allah sentiasa menghitung tiap-tiap sesuatu. (Surah An-Nisaa\' 4:86)_NEWLINE_\xd8\xa5\xd9\x90\xd8\xb0\xdb\xa1 \xd8\xaf\xd9\x8e\xd8\xae\xd9\x8e\xd9\x84\xd9\x8f\xd9\x88\xd8\xa7\xd9\x92 \xd8\xb9\xd9\x8e\xd9\x84\xd9\x8e\xd9\x8a\xdb\xa1\xd9\x87\xd9\x90 \xd9\x81\xd9\x8e\xd9\x82\xd9\x8e\xd8\xa7\xd9\x84\xd9\x8f\xd9\x88\xd8\xa7\xd9\x92 \xd8\xb3\xd9\x8e\xd9\x84\xd9\x8e\xd9\x80\xd9\xb0\xd9\x85\xd9\x8b\xdb\xac\xd8\xa7 \xd9\x82\xd9\x8e\xd8\xa7\xd9\x84\xd9\x8e \xd8\xa5\xd9\x90\xd9\x86\xd9\x8e\xd9\x91\xd8\xa7 \xd9\x85\xd9\x90\xd9\x86\xd9\x83\xd9\x8f\xd9\x85\xdb\xa1 \xd9\x88\xd9\x8e\xd8\xac\xd9\x90\xd9\x84\xd9\x8f\xd9\x88\xd9\x86\xd9\x8e_NEWLINE_Ketika mereka masuk mendapatkannya lalu memberi salam dengan berkata: "Selamat sejahtera kepadamu!" Ia berkata: "Sesungguhnya kami berasa takut kepada kamu". (Surah Al-Hijr 15:52)_NEWLINE__NEWLINE_\xd8\xb3\xd9\x8e\xd9\x84\xd9\x8e\xd9\x80\xd9\xb0\xd9\x85\xd9\x8c \xd8\xb9\xd9\x8e\xd9\x84\xd9\x8e\xd9\x89\xd9\xb0 \xd9\x86\xd9\x8f\xd9\x88\xd8\xad\xd9\x8d\xdb\xac \xd9\x81\xd9\x90\xd9\x89 \xd9\xb1\xd9\x84\xdb\xa1\xd8\xb9\xd9\x8e\xd9\x80\xd9\xb0\xd9\x84\xd9\x8e\xd9\x85\xd9\x90\xd9\x8a\xd9\x86\xd9\x8e_NEWLINE_"Salam sejahtera kepada Nabi Nuh dalam kalangan penduduk seluruh alam\xc2\xa0! " (Surah As-Saaffaat 37:79)_NEWLINE_\xd8\xb3\xd9\x8e\xd9\x84\xd9\x8e\xd9\x80\xd9\xb0\xd9\x85\xd9\x8c \xd8\xb9\xd9\x8e\xd9\x84\xd9\x8e\xd9\x89\xd9\xb0\xd9\x93 \xd8\xa5\xd9\x90\xd8\xa8\xdb\xa1\xd8\xb1\xd9\x8e\xd9\xb2\xd9\x87\xd9\x90\xd9\x8a\xd9\x85\xd9\x8e_NEWLINE_"Salam sejahtera kepada Nabi Ibrahim!". (Surah As-Saaffaat 37:109)_NEWLINE_Perkataan sal\xc4\x81m digunakan dalam pelbagai ungkapan dan konteks dalam pertuturan dan penulisan Arab dan Islam. Al-Salam adalah salah satu daripada 99 nama Allah, dan juga nama lelaki bila digunakan bersama dengan abd. Abd Al-Salam atau Abdul Salam bererti "Hamba Al-Salaam" (iaitu Hamba Allah Yang Maha Memberi Kesejahteraan.)_NEWLINE_Ia juga merupakan kata akar bagi nama Sulaiman (Nabi Sulaiman a.s.), Salim, dll.\n_START_SECTION_\nSalam "Selamat tinggal"\n_START_PARAGRAPH_\nSalam al-Musalamah/al-Mutarakah mengikut definisi Ulama Tafsir bermaksud "selamat tinggal". Salam jenis ini dikhaskan untuk golongan kafir kerana ia ditujukan untuk menjawab segala persoalan dan gangguan seperti ejekan dan ketidakhirauan golongan kufur yang sukar untuk kembali kepada ajaran Islam. Ucapan Salam ini ditujukan sebagai salah satu bentuk makanisma doa bagi keselamatan mereka, agar di suatu masa mereka yang engkar itu akan sedar._NEWLINE_Dalil Al-Quran mengenai kebolehan memberi salam selamat tinggal;_NEWLINE_\xd9\x81\xd9\x8e\xd9\xb1\xd8\xb5\xdb\xa1\xd9\x81\xd9\x8e\xd8\xad\xdb\xa1 \xd8\xb9\xd9\x8e\xd9\x86\xdb\xa1\xdb\x81\xd9\x8f\xd9\x85\xdb\xa1 \xd9\x88\xd9\x8e\xd9\x82\xd9\x8f\xd9\x84\xdb\xa1 \xd8\xb3\xd9\x8e\xd9\x84\xd9\x8e\xd9\x80\xd9\xb0\xd9\x85\xd9\x8c\xdb\xac\xe2\x80\x8c\xdb\x9a \xd9\x81\xd9\x8e\xd8\xb3\xd9\x8e\xd9\x88\xdb\xa1\xd9\x81\xd9\x8e \xd9\x8a\xd9\x8e\xd8\xb9\xdb\xa1\xd9\x84\xd9\x8e\xd9\x85\xd9\x8f\xd9\x88\xd9\x86\xd9\x8e_NEWLINE_Terjemahan ayat yang lengkap seperti berikut: (Tuhan menjawab rayuannya dengan berfirman): "Jika demikian, maka janganlah engkau (wahai Muhammad) hiraukan mereka, dan katakanlah: ` Selamat tinggallah! \' Kemudian mereka akan mengetahui kelak (akibat keingkarannya)! " (Surah Az-Zukhruf 43:89)\n_START_SECTION_\nIslam "Warak, Keyakinan"\n_START_PARAGRAPH_\nPerkataan \xd8\xa5\xd8\xb3\xd9\x84\xd8\xa7\xd9\x85 Isl\xc4\x81m ialah kata nama kerjaan berpunca daripada s-l-m, bermakna "berserah" (iaitu mengamanahkan seluruh diri kepada yang lain), yang boleh ditafsirkan sebagai rendah hati. "Seseorang yang berserah" ditandakan dengan partisipel \xd9\x85\xd8\xb3\xd9\x84\xd9\x85, Muslim (p. \xd9\x85\xd8\xb3\xd9\x84\xd9\x85\xd8\xa9, muslimah).'